open-index/open-wikipedia-markdown huggingface dataset:
Բոդուեն

**Բոդուեն** (; , ), Բելգիայի թագավոր, որը կառավարել է 1951 թվականի հուլիսի 17-ից մինչև 1993 թվականի հուլիսի 31-ը։ Լեոպոլդ III-ի և Աստրիդ Շվեդացու ավագ որդին է։ Դպրոցական տարիքում ապրել է Շվեյցարիայում։

Լեոպոլդ III-ը իր ձախողումից հետո հրաժարվեց գահից և այն հանձնեց իր քսանամյա որդուն։ Խուան Կառլոս I Բուրբոնի հետ միասին 20-րդ դարի ամենաակտիվ միապետներից մեկն էր համայն Եվրոպայում։ Նրան փոխարինել է իր կրտսեր եղբայր Ալբերտ II-ը։
Բոդուենի ամբողջական անունն էր *Բոդուեն Ալբերտ Չառլս Լեոպոլդ Ակսել Գուստավ դե Բելգիկ*

## Վերելքը դեպի գահին
Բոդուենը Նապոլեոն Բոնապարտի կնոջ Ժոզեֆիանայի ուղղակի սերունդներից է։ Նա ծնվել է Ստույվենբերգ ամրոցում, Լակենի մոտակայքում, Բրյուսել, Բելգիա, 1930 թվականին։ Նա Լեոպոլդ III-ի և Աստրիդ թագուհու որդին է։ Նրա հայրը գահ է բարձրացել Բելգիայում 1934 թվականին։ Բոդուենի մայրը մահացել է ավտովթարից 1935 թվականին։

Լեոպոլդ III-ը երկրորդ անգամ ամուսնացել է 1941 թվականին Մարի Լիլիան Բիլսի հետ, ով անգլիայում ծնված Բելգիայի քաղաքացի էր։ Բոլորը քննադատեցին Լեոպոլդին, եբ նա անձնատուր եղավ Նացիստական Գերմանիային Երկրորդ համաշխարհային պատերազմի ժամանակ, սակայն միջազգային համաժողովը արդարացրեց նրան պատերազմից հետո։ Այնուամենայնիվ քննադատությունները բերեցին նրան, որ Լեոպոլդը հրաժարվեց գահից։

Լեոպոլդ III-ը դիմաց Բելգիայի կառավարությանը և խորհրդարանին ճանաչել որպես թագավոր իր որդուն, արքայազն Բոդուենին, ով սահամանդրության վրա երդվեց Բելգիայի խորհրդարանում 1950 թվականի օգոստոսի 11-ին։ Նա դարձավ Բելգիայի հինգերորդ թագավորը, ով երդվում էր սահմանադրության վրա։ Նա պաշտոնապես դարձավ Բելգիայի թագավոր 1951 թվականի հուլիսի 17-ին, հոր հրաժարականից մեկ օր հետո։

## Ամուսնություն
Բոդուենը ամուսնացավ 1960 թվականի դեկտեմբերի 15-ին Բրյուսելում Դոնա Ֆաբիոլա դե Մորա ի Արագոնի հետ։ Նրանք երեխաներ չունեցան, թագուհու բոլոր հինգ հղիությունները ընդհատվեցին։

## Ծանոթագրություններ

Կատեգորիա:Բելգիայի թագավորներ
Կատեգորիա:Կաթոլիկ միապետներ
Կատեգորիա:Կապիչի շքանշանի ասպետներ
Ռազմական տեղագրություն

մինի|աջից|250px|Աշխարհագրական կոորդինատներով ռազմական քարտեզի օրինակ
**Ռազմական տեղագրություն,** ռազմագիտության բաժիններից մեկը, որը ուսումնասիրում է մարտական գործողությունների վարման նպատակով ուսումնասիրում է տեղանքը, հորիզոնի կողմերը, մարտական գործունեության ապահովման համար դաշտային չափումների, հրամանատարների՝ աշխատանքային քարտեզների վարման և գրաֆիկական մարտական փաստաթղթերի, քարտեզների մշակման եղանակներն ու միջոցները։

## Ռազմական տեղագրության առանձնակահատկություններ
Ռազմական տեղագրության հատուկ բաժինը ուսումնասիրում է տեղանքի կողմերը, պատերազմական դաշտի գնահատումը և զինված ուժերի անցնելիք ճանապարհահատվածի աշխարհագրական դիրքի և կլիմայական պայմանների գնահատումը։

Ի տարբերություն հասարակ քարտեզագրության, ռազմական տեղագրությունը կիրառվում է ոչ թե քաղաքացիության մեջ, այլ զինված ուժերում։ Այս ռազմական բաժինը ևս իր հերթին հիմնված է քարտեզագրության և աշխարհագրության պատմության վրա։

Համեմատելով հասարակ ռեգիոնալ քարտեզագրության հետ, կարելի է արձանագրել շատ տարբերություններ։ Ռազմական տեղագրության քարտեզները առավել լավ են նկարագրում տեղանքի լեռնագրությունը։

## Ծանոթագրություններ

Կատեգորիա:Ռազմագիտություն
Կատեգորիա:Ռազմական տեղագրություն
Ռագնար Սիգուրդսոն

**Ռագնար Սիգուրդսոն** (, ), իսլանդացի ֆուտբոլիստ, ռուսական Կրասնոդար ֆուտբոլային ակումբի և Իսլանդիայի ֆուտբոլի ազգային հավաքականի պաշտպան։
 
## Կարիերա
### Ակումբային կարիերա
Ռեգնարը իր պրոֆեսիոնալ ֆուտբոլային կարիերան սկսել է հայրենի երկրի «Ֆիլկիր» ֆուտբոլային ակումբի կազմում։ 2006 թվականին տեղափոխվել է շվեդական «Գյոտեբերգ»։

2007 թվականին իսլանդացի ֆուտբոլիստը Շվեդիայի ազգային առաջնությունում անցկացնում է 26 հանդիպում և օգնում է շվեդական Գյոտեբերգ ֆուտբոլային ակումբին առաջին տեղը զբաղեցնելու հարցում։

Մինչ Շվեդիա տեղափոխվելը, Ռագնարը գրավել է Ֆրանսիայի, Իտալիայի, Անգլիայի և Գերմանիայի բազմաթին ֆուտբոլային ակումբների ուշադրությունը։ Շվեդական ակումբի սպորտային տնօրենը իսլանդացի այս ֆանտաստիկ պաշտպանին առաջարկել է 3 մլն եվրո՝ հավաքականում մնալու նպատակով։

Գյոտեբերգում անցկացրած 29 հանդիպումներից հետո ֆուտբոլիստը տեղափոխվում է Ալսվենսկանե ֆուտբոլային ակումբ։ Լինելով պաշտպան՝ հինգ մրցաշրջանների 125 հանդիպումներում Ռագնար Սիգուրդսոնը հեղինակել է 12 գոլային գնդակ։

2011 թվականի մայիսի 30-ին Ռագնարը կնքել է չորս տարվա պայմանագիր դանիական Կոպենհագեն ֆուտբոլային ակումբի հետ։ Նրա վճարը եղել է 5,5 մլն դանիական կրոնա։ 2014 թվականին Ռագնարը տեղափոխվել է ռուսական Կրասնոդար և մինչ օրս հանդես է գալիս այս ֆուտբոլային ակումբում։

### Հավաքականում
2001-2002 թվականներին հանդես է եկել Իսլանդիայի մինչև 17 տարեկանների երիտասարդական հավաքականի կազմում։ Մեկտարյա հավաքականային դադարից հետո կարճ ժամանակահատվածով՝ մեկ տարով 2004 թվականին խաղում է մինչև 19 տարեկանների Իսլանդիայի հավաքականում և հեղինակում է 2 գնդակ։

2005-2006 թվականներին հանդես է գալիս Իսլանդիայի մինչև 21 տարեկանների առաջնությունում։ Անցկացրած 7 խաղերի ընթացքում չի կարողանում հեղինակել գնդակ։

Ռագնար Սիգուրդսոնը 2007 թվականից ի վեր հանդես է գալիս ՈՒԵՖԱ-ում` Իսլանդիայի ֆուտբոլի ազգային հավաքականի կազմում։ Առաջին խաղը անցկացրել է մրցելով Կանադայի ֆուտբոլի ազգային հավաքականի դեմ։

Իսլանդիայի ազգային հավաքականի կազմում մասնակցել է Եվրո 2016 թվականի մրցաշարի ընտրական փուլին և իր թիմի հետ ստացել ուղեգիր դեպի Ֆրանսիա` մասնակցելու Ֆուտբոլի Եվրոպայի առաջնություն 2016-ին։

## Ծանոթագրություններ

## Արտաքին հղումներ
* Sigurdsson intresserar engelska klubbar
* Player Profile: Ragnar Sigurdsson 
* National football team կայքում

Կատեգորիա:Ռեյկյավիկ քաղաքում ծնվածներ
Կատեգորիա:Իսլանդացի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ռուբինի ֆուտբոլիստներ
Բեյքերսֆիլդ

**Բեյքերսֆիլդ** (), քաղաք ԱՄՆ-ի հարավարևմտյան մասում, Կալիֆորնիա նահանգի Քերն շրջանում։ Բեյքերսֆիլդը համարվում է Նյու մետալ, *Korn*, *Cradle Of Thorne*, *Reaching Away* և Orgy երաժշտախմբերի հայրենի քաղաքը։ Քաղաքը հիմնադրվել է 1869 թվականին։2007 թվականի տվյալներով՝ քաղաքի բնակչության թվաքանակը եղել է 323 213։

## Քույր քաղաքներ
*  Վակայամա (), Ճապոնիա
*  Դարվին (), Ավստրալիա
*  Մինսկ (), Բելառուս
*  Պուչհոն (), Հարավային Կորեա
*  Սանտյագո դե Կերետարո (), Մեքսիկա
*  Ցիսի (), ՉԺՀ

## Կլիմա

## Ծանոթագրություններ

## Արտաքին հղումներ
* Bakersfield Convention & Visitors Bureau

Կատեգորիա:1869 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Կալիֆոռնիայի բնակավայրեր
Կատեգորիա:Կալիֆոռնիայի քաղաքներ
Լանքասթեր

315px|մինի
315px|մինի
**Լանքասթեր** (, ), քաղաք Մեծ Բրիտանիայի հյուսիս-արևմուտքում՝ Անգլիա երկրամասի Լանքաշիր կոմսությունում, որի առավել նշանակալի բնակավայրն է համարվում։ Մինչև 1974 թվականը եղել է այդ կոմսության վարչական կենտրոնը։ Ընկած է Իռլանդական ծովի և նրա մեջ թափվող Լան գետի ափերին։ Բնակչության թվաքանակը 2011 թվականի մարդահամարի տվյալներով եղել է 52․234։ Բնակավայրն առաջին անգամ հիշատակվել է 1086 թվականին, «Ահեղ դատաստանի օրվա գիրք» («Domesday Book ») վերնագրով հայտնի ձեռագիր մատյանում, Loncastre անվանումով, որտեղ Lon-ը Լան գետի անվանումն է, castre-ն՝ հին անգլերեն cæster-ը կամ լատիներեն castrum-ը՝ *բերդ, ռազմական ճամբար* նշանակությամբ։ Ըստ ավանդազրույցի՝ քաղաքը կառուցվել է հին հռոմեական լքված ճամբարի տեղում։ 

Լանքասթերի նավահանգիստը կարևոր դեր է խաղացել դեպի նոր հայտնաբերված Ամերիկա աշխարհամաս առաջին ուղևորությունների իրագործման, ստրուկների վաճառքի կազմակերպման, արդյունաբերական հեղափոխության ժամանակներում։

Լանքասթերի աչքի ընկնող պատմական կառույցներից են ռոմանական ոճով կառուցված ամրոցը, որը հիմնադրվել է 13-րդ դարում և հետագայում՝ Էլիզաբեթ Առաջինի օրոք զգալիորեն ընդլայնվել, միջնադարյան տաճարն ու եկեղեցին և Էշտոնի հուշահամալիրը, որը պատկերավոր կերպով անվանվում է *հյուսիսային [[Թաջ Մահալ]]*։

Լանքասթերյան տունը անգլիական թագավորական ընտանիքի մի ճյուղն է համարվում։ Այսօր էլ Լանքասթերի դքսությունն ընդգրկում է ընդարձակ կալվածքներ, որոնք պատկանում են Լանքասթերի դուքս հանդիսացող Չարլզ 3-րդին։

Քաղաքում զարգացած են մետաղագործությունը, քիմիական արդյունաբերությունը, գործվածքեղենի, կոշկեղենի, կահույքի արտադրությունը։ Գործում է Լանքասթերի համալսարանը։ Այստեղ է գտնվում նաև Քումբրիայի համալսարանի կամպուսներից մեկը։

## Քույր քաղաքներ

## Ծանոթագրություններ

## Գրականություն

*
*

## Արտաքին հղումներ
* Քաղաքապետարանի կայքէջը 
*Ordnance survey map of Lancaster circa 1890
*Regional Europe - Lancaster
*Visit Lancaster Website – Tourism Website for Lancaster
*A Virtual Tour of Lancaster - from Lancaster Archaeological and Historical Society
*

Կատեգորիա:Անգլիայի քաղաքներ
Կատեգորիա:Եվրոպայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Ալբերտ II

**Ալբերտ II Բելգիացի** (, , ), Բելգիայի թագավոր, ով կառավարել է 1993 թվականից մինչև 2013 թ.: Փոխարինել է իր ավագ եղբայր Բոդուենին։ Կրթությունը ստացել է Շվեյցարիայում՝ Institut Le Rosey համալսարաննում։ Ավարտել է նաև Բրյուգգեի ռազմածովային ուսումնարանը։ Նրան փոխարինել է իր ավագ որդի Ֆիլիպը։

## Ծանոթագրություններ

## Արտաքին հղումներ
* Official Belgian monarchy web site
* 
* The Royal Belgium Orders 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Բելգիայի թագավորներ
Կատեգորիա:Կաթոլիկ միապետներ
Իանեթ (Օզուրգեթի շրջան)

**Իանեթ** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Օզուրգեթից հեռու է 17 կմ։

## Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմել է 236 մարդ։ Գյուղը բնակեցված է վրացիներով։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
Դիմիտր Դոբրովիչ

**Դիմիտր Դոբրովիչ** (), ( ), բուլղարական ծագումով հույն նկարիչ։ Հունական գեղանկարչության Մյունխենյան դպրոցի ներկայացուցիչ։ Որոշ բուլղարական աղբյուրներ Դոբրովիչին ներկայացնում են որպես գեղանկարչական ակադեմիական կրթություն ունեցող առաջին բուլղար նկարիչը։

## Կենսագրություն
Դոբրովիչը ծնվել է 1816 թվականին Սլիվեն քաղաքում, Օսմանյան կայսրություն, սառցավաճառի և հարուստ անասնապահի դստեր ընտանիքում։ 1830 թվականին Դիմիտրին պապիկի հետ մեկնում է Վալախիա, բնակվում Պլոեշտիում, Բրաիլեում։

1834-1837 թվականներին սովորել է Կոստանդնուպոլսի «Ազգերի մեծ դպրոցում», որն ավարտելուց հետո մեկնել է Հունաստանի թագավորություն, ընդունվել Աթենքի գեղարվեստի դպրոց, որտեղ 1844-1848 թվականներին սովորել է Ֆիլիպոս և Գեորգիս Մարգարիտիսների մոտ։ 1846 թվականին, դեռևս ուսանող տարիքում պարգևատրվել է։ Իր ստեղծագործությունները, մասնավորապես՝ դիմանկարները, ստորագրել է Դիմիտրոս Դոմբրիադիս (), որն ըստ բուլղարական աղբյուրների Դիմիտրի Դոբրովիչ անվան հելլենական ձևն է։ 1851 թվականին ստացել է հունական թագավոր Օտոն I երկամյա կրթաթոշակ և այլ հույն երիտասարդ նկարիչների հետ մեկնել է ուսանելու Հռոմի գեղարվեստի ակադեմիայում։ 
Հունաստանի ազգային պատկերասրահի կողմից ներկայացված ամսաթվերը կասկածի տակ են դնում բուլղարական թերթի հրապարակած 1848-1849 թվականներին նկարչի իտալական հեղափոխության մասնակցության մասին փաստը։ 1853 թվականին նկարիչը Հռոմում ավարտել է կրթությունը, 1875 թվականին իր ստեղծագործություններով մասնակցել է համահունական «Օլիմպիա» ցուցահանդեսին։ Ըստ բուլղարական աղբյուրների
նկարիչը Սլիվեն է վերադարձել 77 տարեկան հասակում, 1893 թվականին, երբ քաղաքը եղել է բուլղարական իշխանության ներքո։ Մահացել է Սլիվենում 1905 թվականին։

## Ստեղծագործություներ
Աթենքում աշխատելու առաջին շրջանում նկարիչն ստեղծել է սրբապատկերներ հունական ուղղափառ եկեղեցու համար, սակայն շուտով որդեգրել է գեղանկարչության աշխարհիկ պատկերագրումը։

Հունական շրջանի պահպանված աշխատանքներից են՝
* *Հույն եպիսկոպոսի դիմանկարը* (1842-1843 թթ.)
* *Իտալացի նկարիչ Raffaello Ceccoli-ի կնոջ դիմանկարը* (1842-1847 թթ., Բուլղարիայի ազգային պատկերասրահ)
* *Աղջկա դիմանկար* (մոտ. 1850 թ., Բուլղարիայի ազգային պատկերասրահ)
* *Հունական եկեղեցական գրող Եվգենիա Բուլգարիսի դիմանկարը*


DOMVRIADIS2.jpg
DOMVRIADIS1.jpg
BASA-1680K-2-2125-3-Dimitar Dobrovich.JPG
BASA-1680K-2-2125-4-Dimitar Dobrovich.JPG
Dimitar Dobrovich - Portret na momiche.jpg


## Հիշատակ
Սլիվենի համայնքային պատկերասրահը կրում է նկարչի անունը։ Բացի Բուլղարիայի ազգային պատկերասրահից, Դիմիտր Դոբրովիչի ստեղծագործություններից գտնվում են նաև Աթենքի ազգային պատկերասրահում։

## Ծանոթագրություններ

## Աղբյուրներ
*Μαρίνος Καλλιγάς, Ζωγραφική, γλυπτική, χαρακτική, Ιστορία του Ελληνικού Έθνους, Εκδοτική Αθηνών, τομ. ΙΓ (1977),σελ.535

Կատեգորիա:Բուլղարացի նկարիչներ
Կատեգորիա:Հույն նկարիչներ
Կատեգորիա:Բուլղարացի արվեստագետներ
Պլովդիվի միջազգային տոնավաճառ

left|Պլովդիվի միջազգային տոնավաճառի լոգոն
**Պլովդիվի միջազգային տոնավաճառ** (), Բուլղարիայի ամենամեծ և հին տոնավաճառը, որը գտնվում է Պլովդիվ քաղաքում։ Ստեղծվել է 1892 թվականի օգոստոսին որպես արդյունաբերական, գյուղատնտեսական արտադրանքների ցուցադրության վայր։

## Պատմություն
Ցուցադրության առաջին տարում տոնավաճառն ունեցել է 90,000 մ2 տարածք, 2,5 ամսում 24 երկրներից ունեցել է 162,000 այցելու։ 1933 թվականին կազմակերպվել է Ազգային արդյունաբերական ցուցահանդես, որին մասնակցել են 424 ցուցադրողներ և 120,000 այցելու։ Հաջորդ ցուցադրությունը կազմակերպվել է 1934 թվականին, և մայիսի 16-ին Պլովդիվի տոնավաճառը դարձել է մշտական հիմունքներով գործող Բուլղարիայի միակ տոնավաճառը։ Տոնավաճառը միջազգային է դարձել 1936 թվականին՝ միանալով Ցուցահանդեսային արդյունաբերության համաշխարհային ընկերակցությանը։ 1936 թվականի տոնավաճառին մասնակցել են 1000 բուլղարական և 385 օտարերկրյա ընկերություններ։ 
մինի|ձախից|Պլովդիվի տոնավաճառը 1892 թվականին
Պլովդիվի ժամանակակից միջազգային տոնավաճառը գտնվում է մեծածավալ ցուցահանդեսային 360,000 մ2տարածք զբաղեցնող համալիրում, որի 95,000 մ2 ցուցահանդեսային տարածք է (60,000 մ2 ներքին տարածք)։ Ցուցահանդեսն ունի 24 բազմաֆունկցիոնալ տաղավար և Արևելյան Եվրոպայում ամենամեծն է տարածքով։ Տարեկան կազմակերպվում են 40 ցուցադրություններ, որոնց մասնակցում են 58 երկրներ և 7000 ցուցադրողներ։

## Տես նաև
* Տոնավաճառ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բուլղարիայի տոնավաճառներ
Կատեգորիա:Միջազգային ցուցահանդեսներ
Պրահայի կոնսերվատորիա

**Պրահայի կոնսերվատորիա** (), երաժշտական ուսումնական հաստատություն Պրահայում։

## Պատմություն
Հիմնադրվել է 1808 թվականին Փարիզի և Միլանի կոնսերվատորիաների մոդելով՝ դառնալով Արևելյան Եվրոպայի առաջին կոնսերվատորիան։ Կոնսերվատորիայի հիմնադրման հռչակագիրն ստորագրվել է 1808 թվականի ապրիլի 25-ին Չեխիայի 8 ազնվականների կողմից, ովքեր ստանձնեցին պահել կոնսերվատորիան առաջին վեց տարիների ընթացքում և դիմեցին համաքաղաքացիներին՝ ֆինանսական աջակցություն ցուցաբերելու նոր նախագծին։ Կոնսերվատորիայի դասերը սկսվեցին 1811 թվականի ապրիլի 24-ին՝ Նապոլեոնյան պատերազմների պատճառով երեք տարի ձգձգումից հետո։ 1815 թվականին կոնսերվատորիան ունեցավ իր առաջին 12 շրջանավարտները, որոնց թվում էին Յան Վացլավ Կալիվոդան և կլառնետ Ֆրանտիշեկ Բլատը։

Սկզբում միայն գործիքային դասարաններն էին, 1817 թվականին բացվել է վոկալ բաժինը։ Կոնսերվատորիայի համար ծաղկուն ժամանակաշրջան է համարվում 19-20-րդ դարերը, մասնավորապես, երբ 1885 թվականից պարապմունքներն սկսեցին անցկացնել Ռուդոլֆինումում, իսկ 1890 թվականին կոնսերվատորիայի կազմում ընդգրկվեց Պրահայի երգեհոնահարների դպրոցը։ 1918 թվականին Չեխոսլովակիայի անկախացմամբ կոնսերվատորիան ազգայնացվեց և առաջացան որոշ խնդիրներ կապված Ռուդոլֆինումի հետ (որտեղ տեղակայվել էր պառլամենտը), խնդիրներ կապված երկու ազգերի՝ չեխերի և գերմանացիների մշակութային տարբերությունների հետ, որի արդյունքում 1920 թվականին կոնսերվատորիայի կազմից առանձնացավ Պրահայում երաժշտության և թատրոնի գերմանական ակադեմիան։ 1919 թվականին կոնսերվատորիայի կազմում ընդգրկվում է դրամատիկ կատարման բաժինը։

Երկրորդ համաշխարհային պատերազմից հետո Պրահայի կոնսերվատորիան վերակազմավորվում է։ 1919 թվականից կոնսերվատորիայի կազմում գործող «վարպետության դպրոցը» () 1946 թվականին առանձնանում է կոնսերվատորիայից և դառնում Կատարողական արվեստի ակադեմիա։ Միաժամանակ կոնսերվատորիայի կազմում բացվում է պարի բաժինը (առանձին ուսումնական հաստատություն է դարձել 1980 թվականին)։ Ներկայում Պրահայի կոնսերվատորիան, ի տարբերություն նախապատերազմյա ժամանակաշրջանի, տալիս է ոչ թե բարձրագույն, այլ միջին երաժշտական կրթություն։

## Կոնսերվատորիայի ղեկավարներ
* Դիոնիս Վեբեր (1811-1842)
* Յան Բեդրժիխ Կիտլ (1843-1864)
* Յոսեֆ Կռեյչի (1866-1881)
* Անտոնին Բենեվից (1882-1901)
* Անտոնին Դվորժակ (1901-1904)
* Կարել Կնիտլ(1904-1907)
* Ինդրժիխ Կաան ֆոն Ալբեստ (1907-1918)
* Վիտեզսլավ Նովակ (1919-1922)
* Յոսեֆ Բոգուսլավ Ֆյորստեր (1922-1923)
* Կարել Խոֆմայստեր (1923-1924)
* Յոսեֆ Սուկ (1924-1926)
* Կարել Հոֆման (1926-1927)
* Վիտեզսլավ Նովակ (1927-1928)
* Յոսեֆ Բոգուսլավ Ֆյորստեր (1928-1930)
* Կարել Խոֆմայստեր (1930-1933)
* Յոսեֆ Սուկ (1933-1935)
* Կարել Խոֆմայստեր (1935-1936)
* Վիլեմ Կուրց (1936-1937)
* Կարել Խոֆմայստեր (1937-1938)
* Վիլեմ Կուրց (կրտսեր)(1938-1939)
* Յարոսլավ Կրժիչկա (1943-1945)
* Վացլավ Գոլցկնետխ (1946-1970)
* Պավել Տրոյան (2004 թվականից)

## Հայտնի դասախոսներ
* Ավգուստ Վիլհելմ Ամբրոս
* Կարել Բենդլ
* Գանուշ Վիգան 
* Ալոիս Գաբա 
* Մորից Միլդներ
* Ֆրանտիշեկ Օնդրժիչեկ
* Ֆրիդրիխ Վիլհելմ Պիկսիս
* Օտակար Շևչիկ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Երաժշտական դպրոցներ
Կատեգորիա:Չեխիայի համալսարաններ
Լինարեսի պալատ

**Լինարեսի պալատը** (), պալատ Մադրիդում, կառուցվել է 19-րդ դարի վերջում նեոբարոկկո ոճով։ Կառուցվել է Իսպանիայի քաղաքացիական պատերազմի ժամանակ, արդյունքում վերականգնված է ներկայիս տեսքին։

## Կառուցման պատմություն
1892 թ-ին մարկիզ դե Լինարեսը Մադրիդում ստացավ հողակտոր պալատ կառուցելու նպատակով։ Առաջնային նախագիծը ստեղծել է ճարտարապետ Կարլոս Կոլուբին և սկսել է կառուցումը 1877 թ-ին։ Շինարարության մեջ ներքաշեցին ֆրանսիացի ճարտարապետ Ադոլֆ Օմբրեխտին։ Միասին կառուցում էին պալատը, որի կառուցման ժամանակ աշխատել են մի շարք ճարտարապետներ, որոնցից էր Մոնուել Ալվարես Անիբալը։ Մարկիզ դե Լինարեսը տեղափոխվեց պալատ 1884 թ-ին, սակայն պալատի կառուցումը դեռ ավառտված չէր, իսկ ձևավորումը շարունակվեց մինչև 1900 թ։ Պալատում դեկորատիվ աշխատանքները կատարեց նկարիչ Մանուել Դոմինգեսը։

## Պալատի նկարագիր
Իր չափերով ոչ մեծ պալատը ունի չորս հարկ և ցոկոլայի հարկաբաժին։ Ցոկոլային հարկաբաժնում տեղավորված են խոհանոցներ, մառաններ և ծառայանոցներ։ Պալատի շքերթային սրահների ցանկում կան՝ հյուրասենյակ, գրադարան, բիլիարդանոց, երաժշտական ընդունարան Լյուդովիկոս XVI ոճով, ննջասենյակ, լոգարան, մարկիզուհու զարդասենյակը Լյուդովիկոս XVI ոճով, մարկիզուհու ննջասենյակը, արևելյան սենյակը։ Չորրորդ հարկը ներառում էր պոմպեոսի պատկերասրահ, հյուրասենյակ, ձմեռային այգի, ճաշասենյակ, լոգարան և՛ ննջասենյակներ և՛ այցելուների համար նախատեսված առանձնասենյակներ։ Շքերթային ձևավորումը՝ պատմական ոճերի դասական խումբ է։ Առաստաղը ձևավորված է գեղանկարչությամբ, հատակը՝ մանրատախտակով, ինտերեռը զարդարված է գոբելեններով, արևելյան սենյակը զարդարել են մետաքսով, իսկ պալատի սրահները՝ ասեղնագործություններով և նկարներով։ Նկարիչներն էին Հերոնիմո Սունյոլը, Մանուել Դոմինգեսը, Ալեքսանդր Ֆերրատը և ուրիշները։
մինի|ձախից

## Ապագա պատմությունը
Մարկիզի մահից հետո պալատը որպես ժառանգություն ստացավ կոմսուհի Վիլյպադերնան։ Քաղաքացիական պատերազմի ժամանակ պալատը ավերվել է և երկար տարիներ կանգնած էր ավերակների մեջ։ Որոշված էր պալատը քանդել, սակայն 1976 թ. պալատի ավերակները հաստատեցին որպես պատմական նշանակություն ունեցող հուշարձաններ, ինչը փրկեց պալատը ամբողջական ավերումից։ Կառույցը վերականգնեցին Կարլոս Ֆերնանդեսի նախագծով։ Պալատը օգտագործվում է որպես «Ամերիկայի տուն» մշակութային կենտրոն և ծառայում է Իսպանիայի ու Լատինական Ամերիկայի միջև մշակութային կապերի պահպանման համար։
մինի

Կատեգորիա:Իսպանիայի պալատներ
Հալեն

**Հալեն** (), Լիմբուրգի մարզի համայնք։ Բնակչությունը՝ 8624 մարդ։ Տարածքը կազմում է 36,29 կմ², բնակչության խտությունը՝ 238 մարդ/կմ²։ Առաջին hամաշխարհային պատերազմի ժամանակ՝ 1914 թվականին օգոստոսի 12-ին Գյոթե գետի մոտ տեղի է ունեցել Հալենի ճակատամարտը։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Բելգիայի համայնքներ
Նիվ Քեմփբել

**Նիվ Էնդրիեն Քեմփբել** (, ), կանադացի դերասանուհի։

## Կենսագրություն
Նիվը ծնվել է Կանադայի Օնտարիո նահանգի Գուելֆ քաղաքում 1973 թվականի հոկտեմբերի 3-ին։ Մայրը հոգեբան էր, իսկ հայրը, ով եկել էր Շոտլանդիայից, դասավանդում էր դրամա տեղի միջնակարգ դպրոցում։ Երբ Նիվը երկու տարեկան էր, նրա ծնողները բաժանվեցին, Նիվը և իր եղբայրը ապրում էին հիմնականում իրենց հոր հետ։ Նիվը տասը տարեկանում ընդունվում է Կանադայի պետական բալետի դպրոց։ Տասնհինգ տարեկանում նա թողնում է ուսումը։

## Կարիերա
Առաջին անգամ հեռուստաէկրաններին Նիվը հայտնվեց 1991 թվականին «Իմ երկրորդ եսը» ֆիլմում, որտեղ կատարում էր էպիզոդիկ դեր։ Առաջին ավելի նկատելի դերը նա ստացավ մեկ տարի անց «Ուրախության հաբը» սերիալում։ 1992 թվականին կանադական հեռուստաէկրաններին սկսվեց ցուցադրվել «Ամբիոն» հեռուստասերիալը, որի մեջ երկու տարի կատարել է Դեյզի ՄաքՔենզիի դերը։ 1994-2000 թվականներին «Մենք հինգն ենք» ֆիլմը նրան մեծ ճանաչում բերեց, որտեղ նա կատարել է Ջուլի Սելինջերի դերը։ 1996 թվականին ռեժիսոր Ուես Կրեյվենը նրան առաջարկում է կատարել Սիդնի Պրեսկոտի դերը «Ճիչ» հեռուստասերիալում։ Այդ դերի համար նա ստացավ «Սատուրն» մրցանակը։ Դրան հաջորդեցին «Ճիչ 2» (1997), «Ճիչ 3» (2000) և «Ճիչ 4» (2011) ֆիլմերը, որոնցում Նիվը նույնպես կատարել է գլխավոր դերը։ «Ճիչ 2» ֆիլմի համար նա ստանում է MTV movie awards մրցանակը։

Այդպիսի վերելքից հետո նրան առաջարկում են նկարահանվել մի շարք ֆիլմերում, դրանցից են «Վայրի» (1998), «Ստուդիա 54» (1998), «Տանգո եռյակով» (1999), «Խուճապ» (2000), «Թատերախումբ» (2003), իսկ 1998 թվականին Նիվը հայտնվեց «50 ամենագեղեցիկ մարդիկ» ցանկում People ամսագրում։

## Անձնական կյանք
1995-1998 թվականներին Նիվը ամուսնական կապի մեջ էր դերասան Ջեֆֆ Քոլտի հետ։

2007-2011 թվականներին Նիվը ամուսնական կապի մեջ էր դերասան Ջոն Լայթի հետ։

2011 թվականի մայիսին Նիվը ամուսնացել է դերասան Ջեյ Ջեյ Ֆիլդի հետ։

## Ֆիլմագրություն

## Մրցանակներ
* Սատուրն 1997-«Ամենալավ կինոդերասանուհին» («Ճիչ»)
* MTV Movie Awards 1998-«Մենալավ կանացի դերը» («Ճիչ 2»)

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:21-րդ դարի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի սցենարիստներ
Կատեգորիա:Կանադացի թատրոնի դերասաններ
Կատեգորիա:Բալետի արտիստներ
Կատեգորիա:Կանադացի հասարակական գործիչներ
Կատեգորիա:Կին սցենարիստներ
Կատեգորիա:Կանադացի պրոդյուսերներ
Բեդնակ

**Բեդնակ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ժոնզակ շրջանում։ Մտնում է Մոնլյո լա Գարդ կանտոնի կազմի մեջ։

Համայնքի INSEE կոդ՝ 17038:

## Բնակչություն
Համայնքի բնակչությունը 2010 թվականին կազմում էր 633 մարդ։

## Տնտեսություն
2010 թվականի տվյալներով 428 աշխատունակ տարիքի մարդկանցից (15-64 տարեկան) 213-ը տնտեսապես ակտիվ էին, 215-ը անգործունակ (ակտիվության ցուցանիշը 49,8 %, 1999 թվականին եղել է՝ 43,1 %)։ 213 աշխատունակ բնակիչներից 190-ը աշխատում էին (110 տղամարդ և 80 կին), անաշխատանք էին 23 -ը (10 տղամարդ և 13 կին)։
215 անգործունակ մարդկանցից 20-ը աշակերտներ կամ ուսանողներ են, 25-ը թոշակառու, 170 -ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ
* Վիճակագրության ազգային ինստիտուտ․ Բեդնակ 

## Ծանոթագրություններ

Կատեգորիա:Ֆրանսիայի համայնքներ
Արագորն

**Արագորն** (սինդ․ *Aragorn*), Ջոն Ռոնալդ Ռուել Թոլքինի «Մատանիների տիրակալը» վեպի գլխավոր հերոսներից մեկը,
Գոնդորի և Արնորի Միացյալ Թագավորության առաջին արքան։

## Անուններն ու մականունները
Սինդարինում Արագորնը նշանակում է «պաշտելի արքա» (revered king)։

**Օտարական/Թափառաշրջիկ** , մականուն, որը տվել էին Արագորնին հյուսիսային Միջերկրի բնակիչները, երբ նա հետախույզների առաջնորդն էր։

**Դունադան** (Dúnadan), այսպես էին անվանում նրան Ռիվենդելում։

**Թորոնգիլ** (Thorongil), անուն, որը օգտագործել է Արագորնը 2957-2980 թթ.: Այն նշանակում է Աստղային Արծիվ։

**Էստել**, այսպես էր նրան կոչում Էլրոնդը մանուկ հասակում։ Այսպես Արագորնին անվանեցին մինչև քսան տարեկանը, երբ նա իմացավ իր իրական անունը։ Էլֆերենից թարգմանաբար նշանակում է «հույս»։

## Կենսագրություն
### Ծնունդը և մանկությունը
Արագորն 2-րդը (անվանվել է ի պատիվ իր նախորդներից Արագորն 1-ինի) Արատորն 2-րդի և Գիլրաէնի որդին, ծնվել է Ե. Դ. 2931 թ.-ի մարտի 1-ին։ Արագորն 2-րդը Իսիլդուրի 39-րդ ժառանգն էր, Մատանու պատերազմից հետո՝ Գոնդորի և Արնորի Միացյալ Թագավորության արքան։ Արվենի ամուսինը, Էլդարիոնի և մի քանի աղջիկների հայրը։

Երբ Արագորնը երկու տարեկան էր, նրա հորը սպանեցին օրկերը։ Նա մեծանում է Ռիվենդելում, Էլրոնդի մոտ։ Նրա մոր ցանկությամբ, գաղտնի էր պահվում նրա ինքնությունը, նույնիսկ իրենից, մինչև՝ Ե. Դ. 2951 թ.:

### Գործունեությունը մինչև Մատանու պատերազմը
20 տարեկանում Արագորնը իմանում է իր իսկական անունը։ Նույն թվականին Արագորնը հանդիպում է և սիրահարվում Արվենին, Էլրոնդի 2700-ամյա դստերը։ Նրա հետ խոսակցությունից հետո Արագորնը 30 տարով լքում է Ռիվենդելը։

Ե. Դ. 2956 թ. հանդիպում է Գենդալֆին և ընկերանում նրա հետ։

2980 թ. նա նորից հանդիպում է Արվենին, որը հրաժարվում է իր անմահ կյանքից հանուն Արագորնի։ Էլրոնդը, վախենալով, որ նրանց ամուսնությունից հետո այլևս դստերը չի տեսնի, պայման է կապում Արագորնի հետ, որ նրանք կամուսնանան միայն այն դեպքում, երբ Արագորնը կդառնա Արնորի և Գոնդորի արքան։

### Մասնակցությունը Մատանու պատերազմին և գահին հաստատվելը
Ե. Դ. 3018-3019 թթ. Արագորնը մասնակցեց Մատանու պատերազմին։ 3018 թ. նա դարձավ Մատանու եղբայրության անդամ։ Բոռոմիրի մահից հետո նա Լեգոլասի և Գիմլիի հետ ուղևորվում է ազատելու գերի հոբիտներին։

Ե. Դ. 3019 թ. մայիսի 1-ից սկսած՝ Գոնդորի և Արնորի Միացյալ Թագավորության արքա։ Նույն թվականին ամուսնացավ Արվենի հետ և ապրեց նրա հետ 120 տարի։

Մահացավ Չ. Դ. 120 թ.: Նրան հաջորդեց իր որդի Էլդարիոնը։

## Գրականություն
* 

Կատեգորիա:«Մատանիների տիրակալը» վեպի հերոսներ
Կատեգորիա:Թոլքինի լեգենդարիումի կերպարներ
Կատեգորիա:Միջերկիր
Արտիստը (Շիրվանզադե)

**«Արտիստը»**, հայ գրող Շիրվանզադեի պատմվածքներից մեկը։ Լույս է տեսել 1901 թվականին։ Շիրվանզադեն գրել է այն Օդեսայում, երբ նրան մեղադրում էին հակաթուրքական գործողություններ վարելու մեջ և բանտարկում Վրաստանի Թիֆլիս քաղաքի Մետեխի բանտում։ Բանտում անցկացրած տարիներից հետո, 1898 թվականին նրան աքսորում են Օդեսա։ Այն գրված է առաջին դեմքով։

## Սյուժե
Պատմվածքի գլխավոր հերոսը Լևոնն է, ով 16-17 տարեկան, գունատ դեմքով, նիհար, նուրբ դիմագծերով տղա է։ Նրա հոր մահից հետո, ով մահացել էր տիֆ հիվանդությունից, մայրը նրան հանձնում է մի ատաղձագործի, որպեսզի սովորի ատաղձագործություն, սակայն տղան փախչում է արհեստանոցից և գնում ուսումնարան։ Ուսումնարանի վարձը վճարում էին մի քանի բարի մարդիկ։

Նա սիրահարվել էր Լուիզային։ Լուիզան երգչուհի էր և պատրաստվում էր գնալ Իտալիա՝ ձայնը մշակելու։ Հրաժեշտի ժամանակ Լևոնը Լուիզային նվիրում է ծաղկեփունջ և գրիչ, որպեսզի նա գրի իրեն։ Լուիզային դիմավորելու է Կավալլարոն Միլանում։ Լևոնին հուզում է այդ հանգամանքը և վճռում, որ պետք է գնա Իտալիա՝ Լուիզային տեսնելու։ Նա սկսում է նվագել «Արքայական յախտա» անունով պանդոկում, որտեղ ամեն նվագի համար վաստակում էր 10 կոպեկ։ Լևոնն աստիճանաբար սկսում է վատ սովորություններ ձեռք բերել, բերանից այժմ խմիչքի հոտ էր գալիս։ Խմել նրան ստիպում էին նավաստիները, ովքեր հաճախակի էին այցելում այդ պանդոկ։ Նրան խորհուրդ են տալիս հեռանալ այդ վայրից, սակայն նա ասում է, որ շուտով գնալու է, արդեն հավաքել է 150 ռուբլի։

Մի քանի օր հետո նա թալանվում է սրիկաների կողմից, ովքեր գողանում են Լևոնի կոշիկները, կիթառը և բաճկոնը։ Իր աշխատած 150 ռուբլին նա պահում էր ձախ կոշիկի մեջ. փողը նա փաթաթել էր թղթի մեջ, դրել կրունկի կողմում, վրան կաշի խփել։ Նա չէր ցանկանում այն տանը պահել, քանի որ մայրը կարող էր գտնել և այլևս չվերադարձնել։ Նրանք դիմում են Իցկոյի հորը, սակայն որոնումներն անցնում են ապարդյուն։ Ահա այս ամենից հետո Լևոնին ասում են, որ Լուիզան ամուսնացել է Կավալլարոյի հետ։

Այս ամենը լսելուց հետո, Լևոնը ձևացնում է, թե ամեն ինչ կարգին է։ Առավոտ էր, Լևոնը չկար ու չկար, նրան փնտրում էին ամենուր, սակայն անարդյունք։ Այդ ժամանակ լսվեց անսովոր մի աղմուկ, դա Իցկոյի և երկու ոստիկանների ձայներն էին, որոնք բերում էին Լևոնին։ Նրան նավաստիները հանել էին «*Խերսոն*» շոգենավի տակից, որով երկու շաբաթ հետո նա պետք է մեկներ Իտալիա...

## Համանուն ֆիլմ
Շիրվանզադեի պատմվածքի հիման վրա նկարահանվել է համանուն ֆիլմը։ Ֆիլմի նկարահանումների ընթացքում օգտագործվել են արդիական տեխնիկա և տեխնոլոգիաներ։

## Տես նաև
* Ալեքսանդր Շիրվանզադե

## Ծանոթագրություններ

Կատեգորիա:1901 գրքեր
Կատեգորիա:Շիրվանզադեի ստեղծագործություններ
Կատեգորիա:Ռեալիզմ
Կատեգորիա:Հայերեն ստեղծագործություններ
Վերին (Ծովափնյա Շարանտի գավառ)

**Վերին** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշել շրջանում։ Մտնում է Լա-Ժարրի կանտոնի կազմի մեջ։

Համայնքի INSEE կոդ՝ 17466։

## Բնակչություն
Համայնքի բնակչությունը 2010 թվականին կազմում էր 1987 մարդ։

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Վերին 

Կատեգորիա:Ֆրանսիայի բնակավայրեր
Արիպսա

**Արիպսա** ամրոց Սև ծովի ափին, քարքարոտ հրվանդանի վրա, որը Մ․թ․ա․ 14-րդ դարի վերջին պատկանում էր Հայասայի արքա Աննիասին։ Խեթերի արքա Մուրսիլիս Բ–ն հարձակվել և գրավել է այն իր արշավանքի ժամանակ։ Արիպսան Ազզի երկրի գլխավոր քաղաքներից էր։

## Օգտագործված գրականություն
* Հայ Ժողովրդի Պատմության Քրեստոմատիա, Հատոր I, էջ 12

Կատեգորիա:Հայասա
Կատեգորիա:Հայասայի քաղաքներ
Թխինվալ (Օզուրգեթի շրջան)

**Թխինվալ** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 80 մետր բարձրության վրա։

## Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմել է 733 մարդ։ Գյուղը բնակեցված է վրացիներով 93,9% և հայերով 5,6%։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
Եվրոպայի և Միջերկրածովյան ավազանի քաղաքակրթությունների թանգարան

**Եվրոպայի և Միջերկրածովյան ավազանի քաղաքակրթությունների թանգարան** ( (MuCEM)), Ֆրանսիայի Մարսել քաղաքի ազգային թանգարան։ Թանգարանի ցուցահանդեսը նվիրված է Միջերկրական ծովից ժողովուրդների կյանքին և մշակույթին։ Այն բացվել է 2013 թվականի հունիսի 7-ին։

## Պատմություն
Ապագա թանգարանի առաջին քարը դրել է Ֆրանսիայի մշակույթի նախարար Ֆրեդերիկ Միտերանը 2009 թվականին։

## Այցելուներ
Ըստ 2013 թվականի տվյալների՝ թանգարանի այցելուների թիվը 1.824.000 է։

## Նուդիստական ցուցահանդես
2024 թվականի օգոստոսին թանգարանը նշում է իր տասնամյակը, կազմակերպել է «Naturist Paradises» ցուցադրությունը՝ նվիրված  «մերկ ապրելուն» և նկարագրում է նուդիզմի պատմությունը վերջին հարյուրամյակի ընթացքում, հատկապես Ֆրանսիայում՝ հնարավորություն տալով այցելուներին մերկ այցելել և դիտել ներկայիս ցուցադրությունը:

## Պատկերասրահ

Պատկեր:Mucem Marseille 02.jpg
Պատկեր:Mucem Marseille 03.jpg
Պատկեր:Mucem Marseille 01.jpg
473 Nostradamus.jpg
0 Degrés des âges - Estampe d'Epinal - Musée des Civilisations de l'Europe de Marseille.JPG
464 Billaudot.jpg
089 Charles Géniaux.jpg
102 Grilloir à marrons.jpg
139 Fauteuil à sel Tad Coz.jpg
508 Clefs de Saint-Tugen Primelin.jpg
Ali - Inv. no. 2003, 197, 7.jpg
Circus Sideshow (Parade de cirque) MET ART526838.jpg
Colored intaglio--scenes from the Life of Aesop--Basset--Paris--between 1750 and 1805.jpg
(Lavaur) Le Sabotier breton - Henri Rachou 1883 - MUCEM, Marseille.jpg
Diable de Bessans, Etienne i Pierre Vincendet, MUCEM Marsella.jpg
Estàtua anomenada Kamenaia Baba, Ucraïna, MUCEM Marsella.jpg
Hayard, Napoléon.jpg
Sirene-MuCEM.jpg
Vielle à roue (Musée des civilisations de l'Europe et de la Méditerranée, Marseille).jpg
La Farandole par Valère Bernard Mucem.jpg
Lalaisse Femme de Ploudaniel.jpg
Lalaisse Homme de Douarnenez.jpg
Lalaisse Paludier du Bourg-de-Batz en voyage.png
Le Musée des Civilisations de l'Europe et de la Méditerranée - MuCEM (Marseille) (14051142288).jpg
Le Musée des Civilisations de l'Europe et de la Méditerranée - MuCEM (Marseille) (14051142388).jpg
Le Musée des Civilisations de l'Europe et de la Méditerranée - MuCEM (Marseille) (14257970963).jpg
MuCEM-Ziani-Alexandre III.jpg
Petite tête exposée - Exposition Splendeurs de Vollubilis - MuCEM - Marseille - 2014-08-21- P1910652.jpg
Pointu (antiquité).jpg
Marchands d'huile à Assiout - Charles Cottet.jpg


## Ծանոթագրություններ

## Արտաքին հղումներ
*  
* Instagram

Կատեգորիա:2013 հիմնադրումներ Ֆրանսիայում
Կատեգորիա:2013 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Մարսելի թանգարաններ
Կատեգորիա:Պոստիմպրեսիոնիզմ
Գաղմա Դվաբզու

**Գաղմա Դվաբզու** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 125 մետր բարձրության վրա։ Շրջկենտրոն Օզուրգեթից հեռու է 7 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում էր 772 մարդ, մեծամասնությունը՝ վրացիներ (99 %)։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Տես նաև
* Դվաբզու

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
Զավեն Կասյան

**Զավեն Պողոսի Կասյան** (), հայ գրող, բանաստեղծ։ Հայաստանի գրողների միության անդամ (1989)։

## Կենսագրություն
Զավեն Կասյանը ծնվել է Անիի շրջանի Հայկաձոր գյուղում։ Ավարտել է Երևանի Խաչատուր Աբովյանի անվան մանկավարժական ինստիտուտի լեզվագրական և Երևանի պետական համալսարանի բանասիրական ֆակուլտետների հեռակա բաժինը։ Վաղ տարիքից աշխատել է մամուլում, մասնավորապես Հոկտեմբերյանի շրջանային թերթում, ՀՀ Ռադիոպետկոմում, «Սովետական Հայաստան» օրաթերթում։ Վարել է մի շարք պատասխանատու պաշտոններ։ 1966 թվականին ավարտել է Հայկական մանկավարժական ինստիտուտի բանասիրական ֆակուլտետի հեռակա դասընթացը։ Առաջին՝ «Ժամանակն իմ ձայնով» բանաստեղծությունների ժողովածուն հրատարակել է 1969 թվականին։

## Մրցանակներ, պարգևներ
* «Հավատի կանթեղ» ժողովածուն 1991 թվականին արժանացել է Հովհաննես Շիրազի անվան մրցանակի 
* «Գրական վաստակի համար» մեդալ, 2006

## Մատենագիտություն
* «Գարնանային խոհեր», 1975 
* «Կարոտի խարույկ», 1978 
* «Օրը երգի մեջ», 1986
* «Հավատի կանթեղ», 1991 
* «Հույսի ղողանջ», 2000 
* «Տավիղ հայրենաշունչ», 2009 
* Ընտիր երկերի եռհատորյակ, 2005-2006 թվականներ
* «Աստղաշար» (1987 թվական, մանկական ստեղծագործություններ)
* «Լուսնի թագը» (1987 թվական, մանկական ստեղծագործություններ)

## Ծանոթագրություններ

Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:ՀՊՄՀ շրջանավարտներ
Կատեգորիա:Հայ բանաստեղծներ
Կատեգորիա:Հայ գրողներ
Կատեգորիա:Հայաստանի գրողների միության անդամներ
Կատեգորիա:Հայկաձոր գյուղում ծնվածներ
Արկած (վեպ)

**Արկած** (), ամերիկացի գրող Ջեկ Լոնդոնի վեպերից մեկը։ Գիրքը լույս է տեսել 1911 թվականին։ Այս գիրքը բացահայտում է մարդու տիրապետությունը մեկ այլ մարդու նկատմամբ, մարդկային մեծ ռասաների տարբերությունը, կանանց ազատության և մարդկային ոգու հզորությունը, բնության և հասարակության հավասարակշռված պայքարը։

## Ծանոթագրություններ

## Արտաքին հղումներ
* Վեպը գուտենբերգի նախագծում

Կատեգորիա:1911 գրքեր
Կատեգորիա:Գրական ստեղծագործություններ այբբենական կարգով
Կատեգորիա:Ջեկ Լոնդոնի վեպեր
Կատեգորիա:1911 թվականի ամերիկյան վեպեր
Ջեք Ֆալահի

**Ջեք Ռայան Ֆալահի ** (, ), ամերիկացի դերասան։ Հայտնի է դարձել «Ինչպես խուսափել սպանության համար պատժից» հեռուստասերիալում Քոնոր Ուոլշի դերը մարմնավորելուց հետո։

## Կենսագրություն
### Վաղ կյանք
thumb|upright|left|200px|Ջեքի ծննդավայր Էն Արբոր քաղաքը Միչիգան նահանգում։
Ջեք Ռայան Ֆալահին ծնվել է 1989 թվականի փետրվարի 20-ին Միչիգան նահանգի Էն Արբոր քաղաքում։ Նրա հայրը բժիշկ է աշխատել, իսկ մայրը` լոգոպեդ։ Նա սովորել է Հուրոնի ավագ դպրոցում, որտեղ արել է դերասանական իր առաջին քայլերը։ Հետագայում Ջեքը ընդունվել է Նյու Յորքի համալսարան, որն ավարտել է 2011 թվականին։ Նյու Յորքի համալսարանում սովորելու տարիներին Ջեքը խաղացել է այնպիսի թատերական ներկայացումներում, որոնցից են «Սիրո անպտուղ ջանքերը» (), «Ամառային գիշերվա երազ» (), «Ընկերություն» () և այլն։

### Կարիերա
2014 թվականի փետրվարին հայտնի դարձավ, որ Ջեքն առաջիկայում նկարահանվելու է ABC հեռուստաալիքի «Ինչպես խուսափել սպանության պատժից» () սերիալում։ Նա ստացավ Քոնոր Ուոլշի դերը, որն այդ սերիալի հինգ գլխավոր դերերից մեկն է։ Այդ սերիալի պրեմիերան կայացավ 2014 թվականի սեպտեմբերի 25-ին և առաջին սերիան ունեցավ 14 միլիոն հեռուստադիտող։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Նյու Յորքի համալսարանի շրջանավարտներ
Պիղատոսի տուն

մինի|Patio principal de la Casa de Pilatos de Sevilla (Andalucía, España)
**Պիղատոսի տուն**, պալատ Իսպանիայի Սևիլյա քաղաքում, այդպես է անվանվել, քանի որ կարծես Պիղատոս Պոնտացու պալատի կրկնօրինակը լինի։ 
## Ճարտարապետություն
**Պալատը** զարդարված է կապույտ սալիկներով և տարբեր զարդարանքներով այն համատեղում է երկու ճարտարապետական ոճեր մուդեջար և իսպանական վերածննդի ոճով։

Պալատի ամենահետաքրքիր մասը տան բակի (ներքնագավիթ), շրջապատված մի պատկերասրահն է։ Ցուցահանդեսի բարակ սյուները հենված են կամարների վրա, սյուները կամարները բաժանում են մեկը մյուսից։ Սյուները պատված են նուրբ քնդակներով։ Երկրորդ հարկի կամարները որոշակի նախշերով տարբերվում է առաջի հարկի կամարներից։ Իր ոճով հիշեցնում է Ալկասարը, սակայն հռոմեական պալատում կան նաև Մուզ, Ցերեր և միներ աստվածուհիների արձանները։
մինի|ձախից|արձան ներքին բակում

## Պատմություն
Պալատի շինարարությունը սկսվել է XV դարի վերջին Պեդրո Էնդրիկես Կինեոնեսի և նրա հարսնացուի՝ Կատալինա Դե Րիբերայի հրամանով, Էնրիկեսների տոհմի վերջն էլ հենց նրանց տղան էր՝ Ֆադրիկ Էնդրիկես Դե Րիբերան և նա էլ տվեց այդ պալատին անուն իր դեպի Երուսաղեմ ուխտագնացության պատվին, որը նա կատարել էր 1519 թվականին։

Կատեգորիա:Իսպանիայի պալատներ
Կատեգորիա:16-րդ դարում կառուցումն ավարտված շենքեր և կառույցներ
Կատեգորիա:15-րդ դարում կառուցումն ավարտված շենքեր և կառույցներ
Կատեգորիա:Սևիլյայի պալատներ
Կարլենե Չաչանի

**Կարլենե Չաչանի** (Կարլեն Արամի Չաչանյան, ), բանաստեղծ, պատմական գիտությունների դոկտոր, ՀԳՄ քրդական մասնաճյուղի ղեկավար։ ԽՍՀՄ գրողների միության անդամ 1964 թվականից։ ԽՄԿԿ անդամ 1952 թվականից։

## Կենսագրություն
Կարլենե Չաչանին ծնվել է 1929 թվականի դեկտեմբերի 25-ին Ապարանի շրջանի Ավշեն գյուղում։ Ալագյազ գյուղի միջնակարգ դպրոցն ավարտելուց հետո 1948 թվականին նա ընդունվում է Երևանի Խ. Աբովյանի անվան մանկավարժական ինստիտուտի պատմության ֆակուլտետը։ Այն ավարտելուց հետո աշխատանքի է անցնում «Ռյա Թազա» թերթում՝ որպես մշակույթի և նամակների բաժնի վարիչ։ 1965 թվականին Կ. Չաչանին աշխատանքի է ընդունվում ՀԽՍՀ ԳԱ արևելագիտության ինստիտուտի քրդագիտության բաժնում՝ որպես կրտսեր գիտաշխատող։

1969 թվականին պաշտպանել է թեկնածուական ատենախոսություն՝ «Հայ և քուրդ ժողովուրդների բարեկամությունը», իսկ 2004 թվականին դոկտորական 
ատենախոսություն՝ «Հայ մտավորականության ավանդը քրդական մշակույթի և պատմության ուսումնասիրության գործում (1850-1990 թվականներ)» թեմաներով։

Գիտնականը զեկուցումներով հանդես է եկել արևելագիտական և հայագիտական միջազգային բազմաթիվ գիտաժողովներում ու կոնֆերանսներում։

## Ստեղծագործությունները
Կարլենե Չաչանին երկար տարիներ ղեկավարել է ՀԳՄ քուրդ գրողների մասնաճյուղը։ Կարլենե Չաչանիի գրչին են պատկանում «Հերոս Ահմադը», «Վարդը», «Առյուծն ու աղավնին», «Սիրտն ու հայրենիքը» գրքերը։

Կարլենե Չաչանիի գրական ստեղծագործությունների զգալի մասը մանուկների մասին է, դրանք ընդգրկված են դասագրքերում, ալմանախներում, իսկ մյուս թեմաների շարքում գերակշռում է հայ և քուրդ ժողովուրդների բարեկամությունը։

## Երկեր
* Վարդ։ [Բանաստեղծություններ] 1960։
*Армянская периодическая печать о курдах, 1980.
*Հայ մտավորականության դերը քրդական մշակույթի զարգացման գործում, 1987։
*Ազե։ Բանաստեղծություններ և պոեմներ, 1988։
* Հայ մտավորականության ավանդը քրդական մշակույթի և պատմության ուսումնասիրության գործում (1850-1990 թթ.), 2004: 
*Կարլենե Չաչանի, Ազատության ճանապարհով, Երևան, 2008։

## Ծանոթագրություններ

## Աղբյուրներ
* Ասան Դերբոյան, «Վաստակաշատ գիտնականը» (Կարլենե Չաչանիի հիշատակին) պատմաբանասիրական հանդես №1, 2012, էջ 302-303

Կատեգորիա:2012 մահեր
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:ՀՊՄՀ շրջանավարտներ
Կատեգորիա:Պատմաբաններ
Կատեգորիա:Պատմական գիտությունների դոկտորներ
Կատեգորիա:Քուրդ բանաստեղծներ
Հեդալի ստավկիրկա

**Հեդալի ստավկիրկա** կամ **Հեդալի հիմնակմախքային եկեղեցի** (), ներկայումս պահպանված հիմնակմախքային եկեղեցիներից ամենամեծը։ Կառուցման հստակ տարեթիվը հայտնի չէ, համենայն դեպս եկեղեցին կառուցվել է 13-րդ դարասկզբին։ Եկեղեցում պահպանվել են ռունական մակագրություններ, որոնք հաղորդում են, որ 1242 թվականին եկեղեցին օծվել է կույս Մարիամի անունով։

Մինչ 1537 թվականը եկեղեցին կաթոլիկական էր, ներկայումս այն լյութերական է։ Ժամերգությունները կատարվում են շաբաթը մեկ, կիրակի օրերին։ Սակայն այցելուների համար մուտքն ազատ է ամեն օր։

## Ճարտարապետություն
Շինարարության ժամանակ օգտագործվել է բարձրորակ փայտ, այնպես որ եկեղեցու շենքը մինչև այժմ էլ պարունակում է 13-րդ դարում շինարարության փայտի մեկ երրորդը։ Արտաքինից եկեղեցին պատված է կուպրով, որը պարբերաբար թարմացվում է։ Վերջինս կատարում են փորձառու ալպինիստները։

Եկեղեցին բազմիցս վերակառուցվել և վերանորոգվել է։ Վերջին խոշոր հիմնանորոգումը եղել է 1952-1954 թվականներին, երբ տաճարին վերադարձրին որքան հնարավոր է նախնական տեսքը։ Ներքին հարդարանը նույնպես բազմիցս փոփոխվել է։ Խորանը ստեղծվել է 1667 թվականին անհայտ նկարչի կողմից, որմնանկարները կատարվել են 1668 թվականին, մասամբ բաց են 1300 թվականի որմնանկարները։

Մինչ 1850 թվականը եկեղեցին ուներ զանգեր, հետագայում դրանք տեղափոխվեցին հատուկ ստեղծված զանգակատուն։ Պահպանված ամենահին զանգն արտադրվել է 1647 թվականին, Ամստերդամում։

## Լեգենդ
thumb|upright|left|Հեդալի ստավկիրկա 1890-1900 թվականներին։
thumb|upright|աջից|Հեդալի ստավկիրկայի ներքին հարդարանքը։
Գոյություն ունի հայտնի մի լեգենդ, որի համաձայն, Հեդալի եկեղեցին կառուցել են տեղի 5 արհեստավարժ ֆերմեր 3 օրվա ընթացքում։

Լեգենդի ևս մեկ տարբերակ պատմում է, որ մի օր տեղի ֆերմերը հանդիպել է մի օտակարանի․ ով համաձայնել է 3 օրվա ընթացքում Հեդալում կառուցել նոր եկեցեցի։ Ֆերմերը պետք է կա՛մ վճարեր իր հոգով, կա՛մ կառուցողին երկնքից բերեր արևն ու լուսինը, կա՛մ կռահեր օտարականի անունը։ Երրորդ տարբերակը ֆերմերին ավելի պարզ թվաց, և իսկապես, փորձելով պարզել օտարի անունը նա թափառեց շրջակայքում, և լսեց կնոջ գեղեցիկ մի երգ, որտեղ օտարականին Ֆինն (Finn) էին կոչում․ 

Արդյունքում, Ֆիննը, ով պարզվեց՝ տրոլ է, ստիպված եղավ ընտանիքով տեղափոխվել հեռու, որովհետև տանել չէր կարողանում զանգերի ձայնը։ Ասում են, որ հենց այդ տրոլն է կառուցել նաև Նիդարոսի տաճարը, Ավալդսնեսում Սուրբ Օլեֆի եկեղեցին և Լունդի մայր տաճարը։

## Տես նաև
* Ուրնեսի ստավկիրկա

## Ծանոթագրություններ

## Արտաքին հղումներ
* Նորվեգական ստավկիրկա եկեղեցիների մասին։ 

Կատեգորիա:Նորվեգիայի լյութերական եկեղեցիներ
Կատեգորիա:Նորվեգիայի հիմնակմախքային եկեղեցիներ
Դրախտիկ (գյուղ, Հադրութի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ

**Դրախտիկ**, համայնք Արցախի Հանրապետության Հադրութի շրջանում։ Տեղակայված է հանրապետության հարավարևելյան հատվածում։

2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։

## Աշխարհագրություն
Դրախտիկը Հադրութ շրջկենտրոնից գտնվում է 25 կմ հեռավորության վրա, իսկ մայրաքաղաք Ստեփանակերտից՝ 46 կմ հեռավորության վրա։

Համայնքը լեռնային է, ունի 1615,38 հա տարածք, որից 1292,33 հա գյուղատնտեսական նշանակության, 259,04 հա անտառային հողեր։ Դրախտիկ համայնքի սահմանային գոտով հոսում է Իշխանագետի վտակը։ Համայնքի տարածքում առկա է թվով 1 աղբյուր` «Կրակիչ»։

## Պատմություն
Հնում հարևան Մարտունու շրջանի հետ միասին Հադրութի շրջանի մեծ մասը կոչվել է Մյուս Հաբանդ։ Պատմության մեջ Հադրութի շրջանը հայտնի է նաև Դիզակ անունով։

## Բնակչություն
Համայնքի բնակչության թվաքանակը 450 մարդ է, կա 117 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Տեսարժան վայրեր
Մասնավորապես շատ են վանքերն ու եկեղեցիները, հին բնակավայրերը ամրոցներն ու աշխարհիկ կառույցները։ Այստեղ գտնվող բազմաթիվ հուշարձանների վրա փորագրված հարյուրավոր քանդակները գավառի պատմության էջերն են, տեղացի հայերի անցյալի և պայքարի վկաները։

Համայնքի պատմամշակութային հուշարձաններից են՝ Սուրբ Գրիգոր Նարեկացի եկեղեցի (1645), գերեզմանոց (17-18-րդ դարեր), գյուղատեղի (17-18-րդ դարեր), խաչքար (17-18-րդ դարեր), հաշվառված է 17 հուշարձան։

## Հասարարակական կառույցներ
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 73 աշակերտներ, համայնքն ունի 1 պետական մանկապարտեզ, որտեղ հաճախում են 25 երեխաներ։

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Կատեգորիա:Արցախի Հանրապետության գյուղեր
Կատեգորիա:Հադրութի շրջանի բնակավայրեր
Ալան Գութ

**Ալան Գութ** (**Գուս**) (, ), ամերիկացի ֆիզիկոս և կոսմոլոգ, առաջին է առաջարկել տիեզերքի գնաճային մոդելի գաղափարը։

## Կենսագրություն
Ալան Գութը ծնվել է ԱՄՆ-ի Միդլսեքս շրջանի (Նյու Ջերսի) Նյու Բրանսուիկ քաղաքում, մի հրեական ընտանիքում։ Նրա ծնողները՝ Հայման Գութը և Իլեյն Չեյտենը, ղեկավարում էիր մի մթերային խանութ և քիմմաքրում։ Մեծացել է Նյու Ջերսի նահանգի Հայլենդ-Պարկում, որտեղ ավարտել է դպրոցը, որպեսզի ընդունվի Մասաչուսեթսի տեխնոլոգիական ինստիտուտ։ Ինստիտուտում նա սովորել է 1964 թվականից մինչև 1971 թվականները, Ֆրենսիս Լոյի ղեկավարության ներքո դառնալաով փիլիսոփայության բժիշկ։
1970-ական թվականներին Գութը ստանձնում է գիտությունների դոկտոր պաշտոնը Պրիստոնի համալսարանում, Կոլումբիայի համալսարանում, Կորնելի համալսարանում և Ստենֆորդի համալսարանում։ Կորնելի համալսարանում Գութը ծանոթանում է ֆիզիկոս Հենրի Թաեմի հետ, ով համոզել է նրան համատեղ ուսումնասիրել Տիեզերքի վաղ դարաշրջանի մագնիսական մոնոպոլը։ Այդ աշխատանքը փոխել է իր կարիերայի ուղղությունը։ Միասին նրանք հայտնագործեցին, որ տարրական մասնիկների ֆիզիկայում ստանդարտ ենթադրությունները և տիեզերագիտությունը հանգում են ֆանտաստիկ հսկա մագնիսների մոնոպոլների թվի։ Այդ արդյունքը ավելի վաղ ստացել են խորհրդային գիտնականներ Զելդովիչը և Խլոպովը։ Գութը և Տայը սկսում են փնտրել այլընտրանքային առաջարկներ, որոնք թույլ կտան խուսափել մագնիսական մոնոպոլների գերարտադրության խնդիրը։ Արդյունքում Գութը ձևակերպեց Մեծ պայթյունի տեսությունը ստեղծելով Տիեզերքի գնաճային մոդելը։

1980 թվականին Գութը վերադարձել է Մասաչուսեթսի տեխնոլոգիական ինստիտուտ որպես դոցենտ։ Այնտեղ էլ նա աշխատում է մինչև օրս։

## Մրցանակներ
* 1991 թվականին ստացել է Օսկար Կլեյնի մրցանակ։
* 1996 թվականին ստացել է Էդինգտոնի մրցանակ։
* 2001 թվականին ստացել է Բենջամին Ֆրանկլինի մրցանակ։
* 2002 թվականին գնաճային հոգեբանության հայեցակարգի զարգացման համար Ալան Գութը ԱՆդրեյ Լինդի և Փոլ Ստեյնհարդի հետ (англ.) նշանավորվեցին Դիրակի մեդալով։
* 2004 թվականին գնաճային Տիեզերքի աշխատանքի համար Անդրեյ Լինդի հետ արժանացել է Գրուբերի մրցանակին։
* 2009 թվականին ստացել է Նյուտոնի մրցանակ։
* 2012 թվականի հուլիսին Նոբելյան մրցանակի է արժանացել։
* 2014 թվականին դարձել է Կավլի մրցանակի դափնեկիր աստղաֆիզիկայի բնագավառում։

## Ծանոթագրություններ

## Արտաքին հղումներ
* Ալան Գութի համալսարանական էջը

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի աստղագետներ
Կատեգորիա:Ամերիկացի աստղաֆիզիկոսներ
Կատեգորիա:Ամերիկացի ֆիզիկոսներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Տեսական ֆիզիկոսներ
Կատեգորիա:Փիլիսոփայական գիտությունների դոկտորներ
Կատեգորիա:Ֆիզիկայի Նոբելյան մրցանակի դափնեկիրներ
Կատեգորիա:Ֆիզիկոսներ այբբենական կարգով
Առողջարանին կից

**Առողջարանին կից**, գյուղ Հայաստանի Լոռու մարզի Ալավերդի համայնքում։

Ախթալա քաղաքից հեռու է 3 կմ դեպի հարավ-արևմուտք։

Ըստ 2011 թվի պաշտոնական մարդահամարին, գյուղի բնակչությունը կազմում է 14 մարդ։

## Ծանոթագրություններ

Կատեգորիա:Ալավերդի համայնքի բնակավայրեր
Կատեգորիա:Լոռու մարզի բնակավայրեր
Կատեգորիա:Լոռու մարզի գյուղեր
Թամար Դեմուրյան

**Թամար Ստեփանի Դեմուրյան** (), հայ դերասանուհի, ասմունքող։ ՀԽՍՀ վաստակավոր արտիստ (1965)։

Կոմպոզիտոր, երգիչ Ստեփան Դեմուրյանի դուստրը։

## Կենսագրություն
Թամար Դեմուրյանը ծնվել է Ռուսաստանի Մոզդոկ քաղաքում։ 1934 թվականին ավարտել է Երևանի Կոմիտասի անվան պետական կոնսերվատորիան, 1937 թվականին՝ Մոսկվայի հայկական թատերական ստուդիան։ 1937-1944 թվականներին եղել է Երևանի Գաբրիել Սունդուկյանի անվան ազգային ակադեմիական թատրոնի դերասանուհի, 1944 թվականից՝ Հայֆիլհարմոնիայի մենակատար, ասմունքող, հանդես է եկել Թաթուլ Ալթունյանի անվան Հայաստանի երգի-պարի պետական համույթում։

## Դերեր
Լավագույն կատարումներով աչքի է ընկել հատկապես ասմունքի բնագավառում։ Հեղինակել է մի շարք կոմպոզիցիաներ։

### Ներկայացումներ
* Սանդուխտ՝ Հակոբ Պարոնյանի «Մեծապատիվ մուրացկաններ» 
* Պարտիզանուհի՝ Գեղամ Սարյանի «Անտառի խորքում» 
* Ֆիամեր՝ Կ.Գոլդոնիի «Մրցանակով հարսանիք» 
* 
### Ֆիլմեր
* Թագուհի՝ «Մսյո Ժակը և ուրիշները»
* Կարոյի մայրը՝ «Լալվարի որսկանը»

## Ծանոթագրություններ

Կատեգորիա:Հայ ասմունքողներ
Կատեգորիա:Հայ դերասանուհիներ
Կատեգորիա:Հայ կինոդերասաններ